b"\n_START_ARTICLE_\nTynwald-dagen\n_START_PARAGRAPH_\nTynwald-dagen (mansk: Laa Tinvaal) er nasjonaldag p\xc3\xa5 Man, og faller vanligvis p\xc3\xa5 den 5. juli._NEWLINE_P\xc3\xa5 denne dagen er det \xc3\xb8yas lovgivningsmakt som m\xc3\xb8tes ved St Johns istedenfor ved dets vanlige m\xc3\xb8tested i hovedstaden Douglas. Denne sesjonen blir holdt delvis i det kongelige kapell i kirken viet D\xc3\xb8peren Johannes og delvis rett utenfor kirken p\xc3\xa5 Tynwald Hill (Tynwaldhaugen, en kunstig jordvoll). M\xc3\xb8tet som f\xc3\xb8rste gang er historisk bevitnet i 1417 er kjent som \xc2\xabMidsummer Court\xc2\xbb \xe2\x80\x93 \xc2\xabMidtsommerretten\xc2\xbb. Til stede er medlemmer fra begge Tynwalds begge kamrer: House of Keys og Mans lovgivende r\xc3\xa5d. Viseguvern\xc3\xb8ren, representanten for Herren av Mann, presiderer uten ved de tilfeller n\xc3\xa5r Herren selv, eller et annet medlem av den britiske kongefamilien er til stede._NEWLINE_Alle lovforslag som har mottatt kongelig godkjennelse blir kunngjort p\xc3\xa5 Tynwald-dagen; enhver Tynwald-lov som ikke er kunngjort innen 18 m\xc3\xa5neder etter vedtak opph\xc3\xb8rer \xc3\xa5 ha effekt. Andre saksanlegg omfatter presentasjon av ans\xc3\xb8kninger og innsverging av bestemte bestillingsmenn (statstjenestemann).\n_START_SECTION_\nDato\n_START_PARAGRAPH_\nEttersom det f\xc3\xb8rste nedtegnet Tynwald-dag var i 1417 skjer Tynwald-dagen tradisjonelt den 24. juni som er festdag for D\xc3\xb8peren Johannes og dessuten midtsommerdag (Sankthans). I 1753 valgte Man \xc3\xa5 erstatte den julianske kalender med den gregorianske kalender etter at Storbritannia hadde gjort s\xc3\xa5 \xc3\xa5r tidligere. Denne endringen betydde et skifte p\xc3\xa5 11 dager, men Loven beholdt juliansk kalender for den hensikt \xc3\xa5 avgj\xc3\xb8re dagen for Tynwald-dagen: den forutsatte at \xc2\xabMidtsommerens Tynwaldretten skal bli holdt og beholdt... p\xc3\xa5 eller i henhold til samme naturlige dager p\xc3\xa5 eller i henhold til som den samme skulle ha blitt s\xc3\xa5dan beholdt eller holdt... i tilfelle denne Lov aldri hadde v\xc3\xa6rt\xc2\xbb. S\xc3\xa5ledes skjer Tynwald-dagen den 24. juni i juliansk kalender, men den 5. juli i henhold til den gregoriansk kalender. Den ble ikke flyttet framover til 7. juli selv om gregoriansk kalender er n\xc3\xa5 13 dager foran juliansk kalender ettersom gregoriansk ikke hadde skudd\xc3\xa5rsdag i 1800 eller 1900. Om Tynwald-dagen skjer p\xc3\xa5 en l\xc3\xb8rdag eller s\xc3\xb8ndag blir den vanligvis feiret den neste mandag, noe som skjedde i 2008 og 2009.\n_START_SECTION_\nDeltagere\n_START_PARAGRAPH_\nMidtsommerretten blir tidvis ledet personlig av herren av Mann, men det skjer hyppigere av en av hans representanter da herrene av Mann som regel er og har v\xc3\xa6rt aristokrater eller monarker som ikke selv bor p\xc3\xa5 Man. Etter at hertugen av Atholl ledet seremonien i 1736 har over to \xc3\xa5rhundrer g\xc3\xa5tt f\xc3\xb8r en herre av Mann har deltatt i Tynwald-seremoniene. Georg VI av Storbritannia deltok i 1946, hans etterf\xc3\xb8lger Elizabeth II av Storbritannia presiderte i 1979 (tusen\xc3\xa5rsjubileet for etableringen av Tynwald) og p\xc3\xa5 nytt i 2003. Tidvis har et annet medlem av den kongelige familie v\xc3\xa6rt til stede, som Edward, jarl av Wessex, gjorde i 1986, og Charles, fyrste av Wales, gjorde i 2000._NEWLINE_Viseguvern\xc3\xb8ren kommer etter sverdb\xc3\xa6reren som b\xc3\xa6rer en skarlagenr\xc3\xb8d uniform og b\xc3\xa6rer statens sverd. Dette sverdet har antagelig opprinnelse tilbake til 1400-tallet, og kan ha bli gjort for John I Stanley av Man. Sverdet, som er butt og sl\xc3\xb8vet av sikkerhetsgrunner, har Mans v\xc3\xa5penskjold, triskelion (den tradisjonelle \xc2\xabThree Legs of Man\xc2\xbb som ogs\xc3\xa5 opptrer p\xc3\xa5 Mans flagg)._NEWLINE_Medlemmer av House of Keys og Mans lovgivende r\xc3\xa5d er ogs\xc3\xa5 til stede. Talsmannen for House of Keys b\xc3\xa6rer parykk og svart kappe med gulldekorasjoner. Presidenten av Tynwald b\xc3\xa6rer parykk og bl\xc3\xa5 k\xc3\xa5pe med s\xc3\xb8lvdekorasjoner. Presidentens kappe har ogs\xc3\xa5 Mans v\xc3\xa5penskjold._NEWLINE_Mans h\xc3\xb8yeste juridiske embetsmenn, deemstere, det vil si Mans dommere, deltar ogs\xc3\xa5 i seremonien, og b\xc3\xa6rer skarlagenr\xc3\xb8de kapper og lange parykker. Det er to dommere, kjent som F\xc3\xb8rste og Andre Deemster. Deres kontor er av h\xc3\xb8y alder, reflektert av den merkelige fraseologi (uttrykksm\xc3\xa5te) i deres gamle ed hvor de lover \xc3\xa5 \xc2\xabexecute the laws of this isle justly \xe2\x80\xa6 betwixt party and party, as indifferently as the herring's backbone doth lie in the midst of the fish\xc2\xbb, eller fors\xc3\xb8ksvis p\xc3\xa5 norsk; \xc2\xabut\xc3\xb8ve l\xc3\xb8vene av denne \xc3\xb8y rettferdig... mellom parti og parti, s\xc3\xa5 likegyldig som sildas ryggrad ligger i midten av fisken\xc2\xbb._NEWLINE_En del enkeltpersoner er invitert som \xc3\xa6resgjester. Disse kan v\xc3\xa6re representanter fra Storbritannia og eller fra andre nasjoner, vanligvis Irland og en del skandinaviske land. I nyere tid har Skottland, Wales og Nord-Irland sendt s\xc3\xa6rskilte representanter i tillegg til de som uansett kommer fra Storbritannia. Notable gjester i nyere tid har blant annet v\xc3\xa6rt lord Waddington (1998), lord Williams av Mostyn (1999), dr Rory O'Hanlon (1999/2005), den irske senator Liam T. Cosgrave (2002), Hans Majestet Kongen av Norge (2002), baron David Steel (2002), skotske parlamentsmedlem Jack McConnell og den britiske rikskansler Charles Falconer (2003)._NEWLINE_En del enkeltpersoner er invitert som \xc3\xa6resgjester. Disse kan v\xc3\xa6re fra presteskapet, ledere fra lokale regjeringer og andre tjenestemenn, blant annet alle statstjenestemenn fra Man. Alle deltagere b\xc3\xa6rer bollan bane, Mans nasjonalblomst, ogs\xc3\xa5 kjent som burot. Personer fra milit\xc3\xa6ret og politiet kan ogs\xc3\xa5 delta i seremonien som ogs\xc3\xa5 blir bemannet med medlemmer fra allmennheten._NEWLINE_Seremonien er koordinert av en egen komite, Tynwald Ceremony Arrangements Committee. Presidenten av Tynwald er ex officio (selvskreven) formann; komiteens andre medlemmer, inkludert talsmannen for House of Keys og Mans statsminister. I nyere tid har en underkomite v\xc3\xa6rt i arbeid for \xc3\xa5 forbedre feiringene, og b\xc3\xa5de presidenten og talsmannen har tjenestegjort i den, f\xc3\xb8rstnevnte som formann.\n_START_SECTION_\nTynwald Hill\n_START_PARAGRAPH_\nHovedseremoniene p\xc3\xa5 selve dagen skjer p\xc3\xa5 Tynwaldhaugen, p\xc3\xa5 mansk Cronk-y-Keeill Eoin, som betyr Haugen ved kirken til Johannes. Denne haugen er sagt \xc3\xa5 inneholde jord fra alle 17 prestegjeld p\xc3\xa5 Man. Haugen er rundt 3,7 meter h\xc3\xb8y og inneholder fire runde plattformer som minsker for hver h\xc3\xb8yde og s\xc3\xa5ledes Tynwaldhaugen en noe konisk form._NEWLINE_Seremonien proklamerer lovene p\xc3\xa5 Tynwaldhaugen er blitt sporet tilbake til den norr\xc3\xb8ne praksis \xc3\xa5 gj\xc3\xb8re offentlige proklamasjoner fra hauger: Island benyttet eksempelvis Logberg p\xc3\xa5 Alltinget i denne forbindelse. Opprinnelsen for den kunstige, menneskeskapte Tynwaldhaugen er uklar, men den eksisterte allerede f\xc3\xb8r slutten av 1300-tallet. Den ble benyttet i 1393 for innvielsen av sir William le Scrope, og p\xc3\xa5 nytt i 1408 for innvielsen av sir John Stanley som herre av Mann. Den f\xc3\xb8rste nedtegnet bruken av kunngj\xc3\xb8ring av lovene er datert til 24. juni 1417 da John Stanley presiderte._NEWLINE_Viseguvern\xc3\xb8ren, sammen med sverdb\xc3\xa6reren og tjenestemennene og medlemmene av Mans lovgivende r\xc3\xa5d, okkuperer det h\xc3\xb8yeste niv\xc3\xa5et p\xc3\xa5 haugen; offiserene og medlemmene av House of Keys okkuperer neste niv\xc3\xa5. Andre tjenestemenn sitter p\xc3\xa5 de nedre niv\xc3\xa5ene og ved haugens fot. Et telt dekker den \xc3\xb8verste plattformen. Mans flagg fires fra flaggstangene unntatt n\xc3\xa5r den britiske monarken er presiderer da den kongelige fane eller flagg fires._NEWLINE_Etter at kongesangen er sunget dirigerer f\xc3\xb8rste deemster og rullenes klerk (First Deemster and Clerk of the Rolls), p\xc3\xa5 instruksjon av viseguvern\xc3\xb8ren kronfogden fra Glenfaba til \xc2\xabgjerde inn retten\xc2\xbb, som utf\xc3\xb8rer oppgaven ved \xc3\xa5 erkl\xc3\xa6re at \xc2\xabJeg gjerder inn denne Tynwaldretten i navnet til v\xc3\xa5r mest n\xc3\xa5dig herskerfrue, dronningen. Jeg befaler at ingen person skal krangle, lage br\xc3\xa5k eller gj\xc3\xb8re noen form forstyrrelse og at alle personer skal svare til sine navn n\xc3\xa5r de kalles p\xc3\xa5. Jeg befaler at disse tilh\xc3\xb8rere \xc3\xa5 bevitne at denne retten er inngjerdet. Jeg erkl\xc3\xa6rer disse tilh\xc3\xb8rere til bevitne at denne retten er inngjerdet. Jeg erkl\xc3\xa6rer alle disse tilh\xc3\xb8rere til \xc3\xa5 v\xc3\xa6re vitne til at denne retten er n\xc3\xa5 inngjerdet.\xc2\xbb Yn Lhaihder (leseren) gjentar det hele og med de samme ord p\xc3\xa5 mansk._NEWLINE_Etter at retten er inngjerdet tar kronfogden som er utpekt for det kommende \xc3\xa5ret eden. Kronfogdene fra de seks sheadingene (distriktene) kommer fram til Haugen i henhold til rangf\xc3\xb8lge, f\xc3\xb8rst Glenfaba, deretter Michael, Ayre, Garff, Middle og s\xc3\xa5 Rushen. F\xc3\xb8rste deemsteren administrerer eden til de knelende kronfogdene: \xc2\xabVed at bok og ved hellig innhold derav og av de vidunderlige arbeidene som Gud har mirakul\xc3\xb8st utformet i himmelen over og p\xc3\xa5 jorda under p\xc3\xa5 seks dager og syv netter, skal du, uten \xc3\xa5 ta hensyn til favorisering eller vennskap, kj\xc3\xa6rlighet eller gevinst, skyldskap eller slektskap, misunnelse eller ondskap, godt og sant ut\xc3\xb8ve kronfogdens arbeid for hver sheading som du har blitt utpekt for det p\xc3\xa5kommende \xc3\xa5r. S\xc3\xa5 hjelpe deg Gud!\xc2\xbb Frasen \xc2\xabde vidunderlige arbeidene som Gud har mirakul\xc3\xb8st utformet ... p\xc3\xa5 seks dager og syv netter\xc2\xbb er en hentydning til F\xc3\xb8rste Mosebok i Bibelen. Kronfogdene mottar deretter deres seremonielle embetsstaver fra viseguvern\xc3\xb8ren._NEWLINE_Etter at kronfogdene har sverget eden erkl\xc3\xa6rer viseguvern\xc3\xb8ren, \xc2\xabl\xc3\xa6rde deemstere, jeg formaner dere til \xc3\xa5 proklamere til folket i den gamle form de lover som har funnet sted i l\xc3\xb8pet av de siste \xc3\xa5ret og som har mottatt kongelig godkjennelse.\xc2\xbb Hver lov er proklamert av f\xc3\xb8rste deemster p\xc3\xa5 engelsk og deretter av andre deemster p\xc3\xa5 mansk. Disse framf\xc3\xb8rer tittelen og en kort beskrivelse av effektene for hver lov. For eksempel p\xc3\xa5 Tynwald-dagen i 2003 ble en lov proklamert med f\xc3\xb8lgende ord: \xc2\xabTransfer of Deemsters' Functions Act 2003, which transfers certain functions of the deemsters to the Treasury.\xc2\xbb Om en lov gjort av Tynwald ikke blir proklamert i l\xc3\xb8pet av 18 m\xc3\xa5neder etter at den har mottatt kongelig godkjennelse opph\xc3\xb8rer denne loven \xc3\xa5 v\xc3\xa6re gyldig._NEWLINE_Straks deemstere har proklamert lovene kan enkeltpersoner eventuelt presentere ans\xc3\xb8kninger for oppreisning p\xc3\xa5 klagem\xc3\xa5l. Disse blir presentert ved Tynwaldhaugens fot til Tynwalds klerk som ledesager dem til viseguvern\xc3\xb8ren. Ans\xc3\xb8kningene blir deretter referert til en Tynwald-komite. Deretter, etter \xc3\xa5 ha sunget det f\xc3\xb8rste verset av nasjonalsangen, fullmektig politimester av Mans politistyrke kaller deltagerne enkeltvis ned fra haugen og de g\xc3\xa5r i prosesjon til kapellet.\n_START_SECTION_\nAvslutning\n_START_PARAGRAPH_\nTynwald samles deretter i kapellet. Mens Tynwald gj\xc3\xb8r sitt vesentlige arbeid i hovedstaden Douglas deltar den bare i en seremoniell tilstedev\xc3\xa6relse i St Johns. I l\xc3\xb8pet av seremonien benytter viseguvern\xc3\xb8ren, Tynwalds president og talsmannen for House of Keys fj\xc3\xa6rpenner for signere bemyndigelse og sertifisering av lovene er konstatert og s\xc3\xa5ledes gyldige._NEWLINE_Straks lovene er underskrevet trekker viseguvern\xc3\xb8ren og det lovgivende r\xc3\xa5det seg og etterlater medlemmene av House of Keys for en seksjon for deres hus. Om det er et lovforslag som ikke har blitt fullf\xc3\xb8rt i alle dets stadier i House of Keys sl\xc3\xa5r et medlem fast \xc2\xabAt alle lovforslag og andre forretninger foran Huset som forblir uferdige ved denne dato er utsatt og blir fortsatt ved samme stadium ved f\xc3\xb8rste m\xc3\xb8te i Huset i det neste lovgivende \xc3\xa5r\xc2\xbb. Denne erkl\xc3\xa6ringen av pro forma blir vedtatt med muntlig stemme, og House of Keys avslutter m\xc3\xb8tet. Selv om det ikke er uferdige forretninger vil House of Keys likevel m\xc3\xb8te, og ingen avstemning blir gjort og m\xc3\xb8tes heves straks._NEWLINE_Straks midtsommeren er slutt drar Tynwaldretten tilbake til Douglas for ytterligere tre m\xc3\xb8ter som normalt blir holdt p\xc3\xa5 tirsdag, onsdag og torsdag etter Tynwald-dagen. Om denne havner p\xc3\xa5 en mandag vil m\xc3\xb8tene ikke skje f\xc3\xb8r uken etter. Etter disse m\xc3\xb8tene avsluttes Tynwald for sommeren og kommer ikke sammen igjen f\xc3\xb8r i oktober.\n_START_SECTION_\nAndre feiringer\n_START_PARAGRAPH_\nTradisjonelt har Tynwald-dagen ogs\xc3\xa5 markert et marked og messe; disse skikkene blir fortsatt praktisert. I de siste \xc3\xa5rene har Tywalds underkomite, Tynwald Settings Enhancements Sub-Committee, introdusert flere andre former for feiringer. Siden 2000 har den uken Tynwald-dagen skjer ogs\xc3\xa5 blitt feiret som \xc2\xabManx National Week\xc2\xbb, Mans nasjonale uke. Konserter blir framf\xc3\xb8rt hver kveld og som avslutning blir Mans nasjonalsang spilt og deretter satt i gang med fyrverkeri."